section_heading: Vjetroturbine
paragraph_text: Neboderi su povezani s tri tzv. nebeska mosta gdje svaki most ima ugrađenu vjetroturbinu snage 225 kW koja pomoću vjetra može proizvesti 675 kW električne energije. Svaka od tih turbina ima promjer od 29 m te su usmjerene prema sjeveru jer od tamo dolazi vjetar iz Perzijskog zaljeva. Zgrade su dizajnirane u obliku jedra kako bi vjetar što brže dolazio do turbina. To je potvrđeno i kroz testiranja vjetra u aerotunelima koje je potvrdilo da zgrada može stvoriti tok S oblika čime se osigurava da do središnje osi turbine dolazi bilo koji vjetar pod kutom od 45°. Time se značajno povećava potencijal za proizvodnju električne energije. Od samih vjetroturbina se očekuje da osiguraju između 11 i 15% ukupne potrošnje električnom energijom u Bahrain World Trade Center, odnosno otprilike 1,1 – 1,8 GWh godišnje. Ta količina struje je ekvivalent za godišnje osvjetljenje 300 domova. Sve tri vjetroturbine su prvi puta pokrenute 8. travnja 2008. te se očekuje da će raditi 50% dana.